Prezentarea cercetărilor realizate în stațiunile experimentale ale Universității din București, într-o masă rotundă organizată exclusiv online

Marți, 29 septembrie 2020, stațiunile de cercetare ale Universității din București prezintă, în cadrul unui eveniment online, oportunitățile de colaborare interdisciplinară între cercetătorii de la diferite facultăți și centre de cercetare ale UB care pot fi susținute de stațiunile de cercetare din cadrul Universității din București.
Evenimentul va avea loc pe platforma Google Meet, începând cu ora 9:00. Toți cei interesați sunt rugați să acceseze link-ul de conectare, aici.
Cu prilejul acestei întâlniri, toate echipele care realizează cercetări de teren în cadrul stațiunilor de cercetare, siturilor arheologice, respectiv Grădinii Botanice vor prezenta, timp de 30 de minute, stațiunea de cercetare pe care o coordonează, direcțiile de cercetare abordate, proiectele derulate sau în curs de implementare, rezultatele obținute, dar și oportunitățile de colaborare inter/transdisciplinară.

Programul evenimentului include următoarele prezentări:
09:00 – Prof. univ. dr Paulina Anastasiu (Grădina Botanică “Dimitrie Brândză”)
[bookmark: _GoBack]09:30 – Dr. Cătălin Lazăr (Sultana School of Archaeology)
10:00 – Prof. univ. dr. Alfred Vespremeanu Stroe (Stațiunea de Cercetări Marine și Fluviale Sfântu Gheorghe)
10:30 – Dr. Mihai Adamescu (Stațiunea Ecologică Brăila / Centrul de cercetări în Ecologie Sistemică și Sustenabilitate / Departamentul de Ecologie Sistemică și Sustenabilitate)
11:00 – Conf. univ. dr. Valentin Bottez (Laboratorul de Arheologie “Dinu Theodorescu – Facultatea de Istorie” – Echipa Arheologică de la Histria)
11:30 – Conf. univ. dr. Ionuț Săvulescu (Stațiunea de Cercetări Geografice Orșova)
12:00 – Prof. univ. dr. Ioan Stamatin (Stațiunea Didactică și de Cercetare Științifică “Prof. Ștefan Atanasie Pătrașcu” - Surlari)
12:30 – Lect. univ. dr. Alexandru Andrășanu (Geoparcul Dinozaurilor Țara Hațegului).

